नई दिल्ली: अयोध्या जमीन विवाद में सुप्रीम कोर्ट में सुनवाई जनवरी तक टालने के बाद बीजेपी नेता ने बड़ा कदम उठाने का फैसला किया है. राम मंदिर के निर्माण का रास्ता साफ करने के लिए संसद में बिल लाएंगे. ‘आरएसएस कोटे’ से बीजेपी सांसद बने राकेश सिन्हा राज्यसभा में प्राइवेट मेंबर बिल पेश करेंगे. याद रहे कि सुनवाई टलने के बाद संतों, पार्टी समर्थकों-कार्यकर्ताओं और कुछ सहयोगी पार्टी की तरफ से मांग उठ रही थी कि सरकार कानून बना कर मंदिर बनाने का रास्ता साफ करे.